## Odluka o sanaciji i restrukturiranju Privredne banke Zagreb, dioničko društvo, Zagreb

### NN 106/1996 (17.12.1996.), Odluka o sanaciji i restrukturiranju Privredne banke Zagreb, dioničko društvo, Zagreb

# Vlada Republike Hrvatske

2032

Na teme­lju
članka 11. u svezi sa člankom 12. do 17. Zakona o sanaciji i restrukturira­nju
banaka (»Narodne novine«, broj 44/94), Vlada Republike Hrvatske je na sjednici
održanoj 5. prosinca 1996. godine donijela

## ODLUKU

### O SANACIJI I RESTRUKTURIRANJU PRIVREDNE BANKE ZAGREB, DIONIČKO DRUŠTVO, ZAGREB

I.

Pokreće
se postupak sanacije i restrukturira­nja Privredne banke Zagreb, dioničko društvo,
Zagreb (u da­lj­njem tekstu: Banka).

II.

U
postupku sanacije i restrukturira­nja Banke provodi se sljedeće:

1. Na
Državnu agenciju za osigura­nje štednih uloga i sanaciju banaka (u da­lj­njem
tekstu: Agencija) prenose se:

- potraživa­nja
od komitenata Banke po refinanciranim inozemnim kreditima u iznosu od 3.808 mln
kuna;

-
obveze prema inozemnim vjerovnicima u svezi potraživa­nja pod alinejom 1. ove
točke u iznosu od 3.554 mln kuna;

-
otpisana potraživa­nja Banke od komitenata sa ratnih područja Republike
Hrvatske u iznosu od 704 mln kuna;

-
otpisana potraživa­nja Banke od komitenata izvan teritorija Republike Hrvatske
s područja bivše Jugoslavije u iznosu od 411 mln kuna;

-
otpisana potraživa­nja Banke od komitenata koji su obuhvaćeni odlukama Vlade
Republike Hrvatske na osnovu Zakona o sanaciji određenih poduzeća (»Narodne
novine«, br. 56/95 i 109/95) u iznosu od 468 mln kuna;

-
dionice i udjele u komitentima Banke koje je Banka stekla na osnovi Zakona iz
prethodne alineje u iznosu od 202 mln kuna;

-
dionice Banke koje drži sama Banka u iznosu od 275 mln kuna.

2.
Ministarstvo financija će u ime Republike Hrvatske:

- izvršiti
zamjenu dijela obveznica izdanih po Zakonu o izdava­nju obveznica za
restrukturira­nje gospodarstva u Republici Hrvatskoj (»Narodne novine«, broj
27/91) za potraživa­nje Banke prema Republici Hrvatskoj u iznosu od 717 mln
kuna s valutnom klauzulom izraženom u DEM, s rokom otplate 3 godine u 6
polugodiš­njih rata i kamatnom stopom od 12% godiš­nje, s tim da prva rata
dospijeva na isplatu 1. kolovoza 1997. godine;

- izvršiti
zamjenu preostalih obveznica izdanih po Zakonu iz alineje 1. ove točke za utržive
obveznice u iznosu od 718 mln kuna. Obveznice se izdaju na rok od 15 godina i
amortiziraju se u 30 polugodiš­njih rata od kojih prva rata dospijeva 1.
kolovoza 1997. godine. Kamatna stopa na obveznice iznosi 7,1/5% godiš­nje i obračunava se i
isplaćuje svakog 1. kolovoza i 1. ve­ljače, s tim da prva isplata dospijeva 1.
kolovoza 1997. godine;

- Banci
priznati razliku javnog duga po osnovu ma­nje priznatog javnog duga po Zakonu o
pretvara­nju deviznih depozita građana u javni dug Republike Hrvatske (»Narodne
novine«, broj 106/93) u ukupnom iznosu od 637 mln kuna. Isplata ovog iznosa vršit
će se uz uvjete, na način i kamatu iz Zakona o pretvara­nju deviznih depozita
građana u javni dug Republike Hrvatske u 17 polugodiš­njih anuiteta od kojih
prvi dospijeva na plaća­nje 31. prosinca 1996. godine;

-
isplatiti Banci iznos od 254 mln kuna na ime razlike između potraživa­nja i
obveza iz točke II. podtočke 1. alineje 1. i 2. ove Odluke, i to do 1. ožujka
1997. godine.

3. Banka
će:

- na
teret jamstvenog kapitala Banke otpisati nenaplativa potraživa­nja od
komitenata Banke u ukupnom iznosu od 1.691 mln kuna;

- na
teret jamstvenog kapitala Banke otpisati vrijednost vlasničkih udjela i dionica
koje se nalaze u portfe­lju Banke u ukupnom iznosu od 1.670  mln kuna.

III.

Popis
potraživa­nja i obveza kao i popis dionica i udjela koji se u skladu sa točkom
II. ove Odluke prenose na Agenciju izvršit će se u roku 30 dana od dana objave
ove Odluke.

Ministarstvo
financija, svoje obveze iz točke II. podtočke 2. alineje od 1. do 3. izvršit će
u roku od devedeset dana od dana donoše­nja ove Odluke, a najkasnije do 31. ožujka
1997. godine.

IV.

Utvrđuje
se da poslije provođe­nja mjera i rad­nji iz točke II. ove odluke teme­ljni
kapital Banke iznosi 203 mln kuna.

V.

Za
sanaciju Banke radi neophodno potrebne početne dokapitalizacije u ci­lju ­njenog
osposob­ljava­nja za uspješno poslova­nje te radi provođe­nja kvalitetnih
promjena u uprav­lja­nju Bankom, isk­ljučiva­nja iz uprav­lja­nja značajnih dužnika
banke, Agencija će izdati obveznice u iznosi od 1.463 mln kuna, tako da teme­ljni
kapital Banke iznosi 1.666 mln kuna.

Obveznice
iz stavka 1. ove točke izdaju se:

- na
iznos od 744 mln kuna na rok od 15 godina koje se amortiziraju u 30 polugodiš­njih
rata od kojih prva rata dospijeva 1. kolovoza 1997. godine. Kamatna stopa na
obveznice iznosi
7 1/5% godiš­nje i obračunava se i
isplaćuje svakog 1. kolovoza i 1. ve­ljače, s tim da prva isplata dospijeva 1.
kolovoza 1997. godine.

- na
iznos od 419 mln kuna na rok od 15 godina koje se amortiziraju u 30 polugodiš­njih
rata od kojih prva rata dospijeva 1. kolovoza 1997. godine. Kamatna stopa na
obveznice iznosi 5% godiš­nje i obračunava se i isplaćuje svakog 1. kolovoza i
1. ve­ljače, s tim da prva isplata dospijeva 1. kolovoza 1997. godine;

- na
iznos od 300 mln kuna koje glase na DEM na rok od 15 godina koje se
amortiziraju u 30 polugodiš­njih rata od kojih prva rata dospijeva 1. kolovoza
1997. Kamatna stopa na obveznice iznosi 5% godiš­nje i obračunava se i isplaćuje
svakog 1. kolovoza i 1. ve­ljače u domaćoj valuti na dan isplate, s tim da prva
isplata dospijeva 1. kolovoza 1997. godine.

Agencija
može otkup­ljivati obveznice iz stavka 1. ove točke i prije roka dospijeća radi
osigura­nja sredstava za ispu­nje­nje obveze Banke.

VI.

Nova početna
bilanca Banke izradit će se sa sta­njem na dan 31. srp­nja 1996. godine.

Početna
bilanca iz stavka 1. ove točke bit će ovjerena od ovlaštene revizorske tvrtke
po izboru Agencije.

VII.

Danom
objav­ljiva­nja ove Odluke povlače se sve dosadaš­nje dionice Banke.

Banka će
izvršiti emisiju novih zamjenskih dionica u ukupnom iznosu od 1.666 mln kuna.

Dionice
iz stavka 2. ove točke predaju se Agenciji u iznosu od 1.463 mln kuna.

Dosadaš­nje
dionice Banke zamje­njuju se novim zamjenskim dionicama u uma­njenoj
vrijednosti koja odgovara neotpisanom dijelu teme­ljnog kapitala u visini od
203 mln kuna.

VIII.

Danom
objav­ljiva­nja ove Odluke prestaju funkcije i ovlašte­nja Uprave Banke,
Nadzornog odbora Banke i Skupštine Banke kao i prava dioničara Banke koja su im
pripadala na osnovi povučenih dionica.

Do dana
održava­nja nove Skupštine Banke koju će sazvati Agencija, sve poslove uprav­lja­nja
Bankom i pripremu nove Skupštine Banke obav­lja Agencija.

Direktor
Agencije imenovat će osobu ovlaštenu za rukovođe­nje i zastupa­nje Banke za
vrijeme traja­nja postupka sanacije.

IX.

Postupak
sanacije i restrukturira­nje Banke provest će Agencija u skladu sa Zakonom o
sanaciji i restrukturira­nju banaka i Zakonom o Državnoj agenciji za osigura­nje
štednih uloga i sanaciju banaka.

X.

Ova
Odluka stupa na snagu danom objave u »Narodnim novinama«.

Klasa:
450-02/96-01/10
Urbroj: 5030105-96-1
Zagreb, 5 prosinca 1996.

Predsjednik
**mr. Zlatko Mateša**, v. r.

if !supportEmptyParas endif

Odluka, NN 106/1996-2032